1. számú melléklet – Pályázói Nyilatkozat
Pályázói Nyilatkozat
Alulírott, <pályázó neve> a BoschxRichter Díj Középiskolásoknak elnevezésű pályázat keretében, <pályamű címe> megnevezésű pályázatommal kapcsolatban ezúton kijelentem:
A pályázati kiírásban foglalt feltételeket teljeskörűen megértettem, azokat fenntartás és kifogás nélkül elfogadom.
A benyújtott pályamű a csapat önálló alkotói teljesítménye. A pályamű elkészítése során felhasznált külső forrásokat, adatokat, képeket, szoftvereket, valamint mesterséges intelligencia alapú eszközöket a pályázók a pályázati dokumentációban a vonatkozó előírásoknak megfelelően feltüntették, és azok felhasználása jogszerűen történt. A pályázók kijelentik, hogy a pályamű benyújtása és a jelen pályázati kiírásban meghatározott felhasználási jogok biztosítása nem sérti harmadik személy szerzői, iparjogvédelmi vagy egyéb jogait, továbbá harmadik személynek nincs olyan joga, amely a Kiírók jogszerzését korlátozná vagy kizárná.
Jelen nyilatkozatommal kifejezett és feltétel nélküli hozzájárulásomat adom ahhoz, hogy a Kiírók (Richter Gedeon Nyrt. és Robert Bosch Kft.) a pályaművet – ideértve az abban szereplő szöveges, képi, ábrás és egyéb tartalmakat is – a Polgári Törvénykönyvről szóló 2013. évi V. törvény és a szerzői jogról szóló 1999. évi LXXVI. törvény alapján, a jelen Pályázat lebonyolításával, díjazásával, kommunikációjával és népszerűsítésével összefüggő valamennyi célra, ellenérték fizetése nélkül, díjmentesen, a jogszabályok által lehetővé tett legszélesebb körben, korlátlan példányszámban és időbeli, valamint területi korlátozás nélkül, a világ valamennyi országára kiterjedően felhasználhassák. A felhasználási jog nem kizárólagos. A felhasználási jog kiterjed különösen a pályamű többszörözésére, nyilvános előadására, nyilvánossághoz közvetítésére (ideértve a nyilvánosság számára hozzáférhetővé tételt is, például a Kiírók honlapján és közösségimédia-felületein), terjesztésére, kiállítására, valamint – a pályamű lényegének és mondanivalójának torzítása nélkül – átdolgozására, szerkesztésére, rövidített vagy kivonatolt formában történő felhasználására, további feldolgozására és promóciós, oktatási, tudományos-ismeretterjesztő és marketing célú anyagokban történő felhasználására. A Kiírók a fenti felhasználási jogokat harmadik személy részére nem ruházhatják át, azonban jogosultak azok gyakorlásába a Pályázat lebonyolításában közreműködő partnereiket bevonni. A felhasználás során a Kiírók kötelesek feltüntetni a pályázó, illetve a pályázó csapat nevét (és amennyiben ehhez a pályázó/törvényes képviselője külön hozzájárult, az iskola nevét) a szerzői jogi gyakorlatnak megfelelő módon. Tudomásul veszem, hogy a fenti hozzájárulás a Pályázat elbírálásától és eredményétől függetlenül, valamennyi benyújtott pályaműre vonatkozik.
A pályázat elbírálásáig, illetve a nyertes pályamű esetén a Díjátadóig minden, a pályázattal kapcsolatos adatot és információt bizalmasan kezelek.
Megismertem, megértettem és elfogadom a www.boschxrichter.hu oldalon elérhető adatkezelési tájékoztatót, és hozzájárulok személyes adataim kezeléséhez a pályázat lebonyolítása és a kapcsolattartás céljából.
Jelen nyilatkozatra a Polgári Törvénykönyv és a hatályos jogszabályok rendelkezései megfelelően irányadók.
Kelt: <hely>, <dátum>

Aláírás: .......................................................

Alulírott, ____________________, mint a Pályázó törvényes képviselője hozzájárulok, a BoschxRichter Középiskolai Pályázattal összefüggésben a Pályázó fenti nyilatkozatához, különösen személyes adatainak az adatkezelési tájékoztatóban részletezettek szerinti kezeléséhez, valamint a pályaművel kapcsolatos felhasználási nyilatkozatához. 

_________________________
Pályázó törvényes képviselője
[A 18 évesnél fiatalabb Pályázók pályázata kizárólag a fenti, törvényes képviselő hozzájáruló nyilatkozatával együtt érvényes.]

